
(yuridik shaxsning nomi) (keyingi oʻrinlarda “Ijrochi” deb yuritiladi) nomidan(Ustav, ishonchnoma va h.k)asosida harakat qiluvchi (vazifasi, familiyasi, ismi) bir tomondan (yuridik shaxsning nomi) va (keyingi oʻrinlarda “Buyurtmachi” deb yuritiladi) nomidan (Ustav, ishonchnoma va h.k) asosida harakat qiluvchi_(vazifasi, familiyasi, ismi) ikkinchi tomondan, quyidagilar toʻgʻrisida mazkur shartnomani tuzdilar:

1. SHARTNOMA PREDMETI
1.1. Mazkur shartnomaga muvofiq Ijrochi Buyurtmachining topshirigʻi bilan ashyoviy shaklga ega boʻlmagan quyidagi: xizmatlarni koʻrsatish, Ijrochi esa bu xizmat uchun haq toʻlash majburiyatini oladi.
1.2. Koʻrsatiladigan xizmatlarga nisbatan qoʻyiladigan iqtisodiy, texnik, tashkiliy va boshqa talablar:(hisob-kitoblar, buyurtma, ishlar rejasi va hokazolarga asosan)
 
2. XIZMAT HAQI VA HISOB-KITOB QILISH TARTIBI
2.1. Koʻrsatilgan xizmatlar uchun Buyurtmachi shartnomaviy baho toʻgʻrisidagi bayonnomaga muvofiq _________soʻm, shu jumladan, oldindan toʻlov tartibida mazkur summaning ___ foizini ____ soʻm miqdorida toʻlaydi.
2.3 Toʻlov ______ yoʻli bilan amalga oshiriladi.
2.4. Ijrochining oʻzi aybdor boʻlmagani holda xizmatni koʻrsata olmagan taqdirda, Buyurtmachi Ijrochiga uning xarajatlarini toʻlashi shart, bunda Ijrochining xizmatlar koʻrsatishdan ozod qilinishi munosabati bilan olgan yoki olishi mumkin boʻlgan foydasi chegirib qolinadi.
2.5. Buyurtmachining aybi bilan xizmat koʻrsatish mumkin boʻlmay qolgan taqdirda, xizmatlar bahosi butunlay toʻlanishi kerak.

3. XIZMATLARNI TOPSHIRISH-QABUL QILISH TARTIBI
3.1 Ijrochi ushbu shartnomaning 1.1-bandida nazarda tutilgan xizmatlarni shaxsan oʻzi koʻrsatishi shart.
3.2. Xizmatlar koʻrsatilgandan soʻng Ijrochi Buyurtmachiga koʻrsatilgan xizmatlarni topshirish-qabul qilish dalolatnomasini taqdim etadi va unga hisobot hujjatlarini ilova qiladi.
3.3. Xizmat natijalaridan qoniqmagan Buyurtmachi dalolatnomani olgan paytdan boshlab ____kun ichida Ijrochiga xizmatlarni qabul qilishdan bosh tortishi mumkin.
3.4. Buyurtmachining radnomasi asosli deb topilgan taqdirda, taraflar ikki tomonlama dalolatnoma tuzadilar va unda qoʻshimcha koʻrsatilishi lozim boʻlgan xizmatlar roʻyxati va ularni bajarish yoki bajarishni toʻxtatish muddatlarini koʻrsatadilar.
3.5. Xizmatlarni koʻrsatish jarayonida ularni davom ettirish imkoniyati yoʻqligi yoki maqsadga muvofiq emasligi aniqlangan taqdirda, Buyurtmachi bu haqda Ijrochini xabardor qilishi va u bilan birga zaruriy choralarni koʻrishi shart.

4. KORRUPSIYAGA QARSHI KURASHISH SHARTLARI
4.1. Tomonlar amaldagi korrupsiyaga qarshi kurashish borasidagi qonun hujjatlari talablariga rioya qilish va ushbu shartnoma bo‘yicha o‘z huquq va majburiyatlari bilan bogʻliq holda korrupsiyaga qarshi kurashish borasidagi qonun hujjatlarini buzadigan har qanday harakatlarni amalga oshirmaslik, shu jumladan noqonuniy to‘lovlar taklif qilmaslik, bunday to‘lovlarga ruxsat bermaslik, va’da qilmaslik, shuningdek har qanday jismoniy yoki yuridik shaxslarga, shu jumladan (lekin ular bilan cheklanmagan holda) tijorat tashkilotlariga, davlat va o‘zini o‘zi boshqarish organlariga, davlat xizmatchilariga, xususiy kompaniyalarga va ularning vakillariga naqd pul yoki boshqa shaklda (lekin cheklanmagan holda) pora bermaslik va pora talab qilmaslik hamda qonunga xilof boshqa xatti-harakatlar sodir etmaslik majburiyatini oladilar. 
4.2. Tomonlardan biri ushbu bandda ko‘rsatilgan majburiyatlarni buzgan taqdirda, boshqa tomon bir tomonlama va sudgacha bo‘lgan tartibda ushbu shartnomani bajarishni rad etishga haqli. Ushbu bandga muvoﬁq shartnoma bekor qilingan taqdirda tomonlar bir-birlariga kompensatsiya to‘lamaydilar.

5. TARAFLARNING JAVOBGARLIGI. NIZOLARNI HAL QILISH
5.1. Ijrochi ushbu shartnoma shartlarini bajarmagan yoki lozim darajada bajarmagan taqdirda, u keltirgan zararni Buyurtmachiga toʻligʻicha toʻlashi shart, lekin bu toʻlov ushbu shartnomada nazarda tutilgan xizmatlar bahosining ikki baravaridan ortiq boʻlishi mumkin emas.
5.2. Taraflar oʻz majburiyatlarini bajarmagan yoki lozim darajada bajarmaganliklari uchun Oʻzbekiston Respublikasining Fuqarolik kodeksi va boshqa qonun hujjatlari hamda mazkur shartnomaga muvofiq javobgar boʻladilar.
5.3. Taraflar oʻrtasida kelib chiqadigan nizolar taraflarning oʻzaro kelishuvi asosida hal etiladi. Taraflar kelishuvga erishmagan taqdirda, mazkur shartnomaning tuzilishi, uning shartlarining oʻzgarishi, buzilishi, ijro etilishi, bekor boʻlishi, tugatilishi va haqiqiyligi yuzasidan kelib chiquvchi barcha nizolar, kelishmovchiliklar va talablar Oʻzbekiston Respublikasi Savdo-sanoat palatasi huzuridagi Hakamlik sudida uning Reglamentiga asosan hakamlik sudyasi tomonidan yakka tartibda koʻrib chiqiladi. Hakamlik sudining hal qiluv qarori taraflar uchun qatʼiy va majburiy hisoblanadi.

6. SHARTNOMANI OʻZGARTIRISH YOKI BEKOR QILISH TARTIBI
6.1. Ushbu shartnomaga har qanday oʻzgartirish va qoʻshimchalar ular yozma ravishda rasmiylashtirilgan va taraflarning vakolatli shaxslari tomonidan imzolangan taqdirda haqiqiy hisoblanadi.
6.2. Shartnomani muddatidan oldin bekor qilishga taraflarning kelishuviga muvofiq yoki Oʻzbekiston Respublikasini amaldagi qonun hujjatlarida nazarda tutilgan asoslarga koʻra, yetkazilgan zarar qoplangan holda yoʻl qoʻyiladi.
6.3. Buyurtmachi xizmatlarning belgilangan bahosini toʻliq toʻlash sharti bilan ushbu shartnomani bekor qilishni talab qilishga haqli, shartnoma Ijrochining aybli harakatlari tufayli bekor qilingan hollar bundan mustasno.
6.4. Ijrochi ushbu shartnoma bekor qilinishi tufayli buyurtmachiga yetkazilgan zararning hammasini toʻlash sharti bilan ushbu shartnomani bekor qilishni talab qilishga haqli, shartnoma Buyurtmachining aybi bilan bekor qilingan hollar bundan mustasno.
6.5. Shartnomani bekor qilish haqida qarorga kelgan taraf ikkinchi tarafga _______ kun oldin yozma bildirishnoma yuborishi shart.

7. TARAFLARNING REKVIZITLARI VA IMZOLARI:
	Ijrochi: 
___________________________
Hisob-kitob raqami
___________________________
STIR______________________
(vakolatli shaxs F.I.Sh. va imzosi)
 
	Buyurtmachi:
__________________________
Hisob-kitob raqami
__________________________
STIR____________________
(vakolatli shaxs F.I.Sh. va imzosi)



